bavarian-nlp/barwiki-20250901 huggingface dataset:
Sawusee

De Sawusee (Savusee) is a kloans Rondmeea vom Pazifischn Ozean.
Geografie.
De Sawusee liegt zwischn de zu Indonesien und Osttimor gheandn Kloane Sundainsln. Vo Westn noch Ostn dehnt sa se uma 600 Kilometa aus, vo Noadn noch Sidn uma 200 Kilometa. Im Westn und Sidn geht de Sawusee in an Indischn Ozean iwa, im Noadn in de Floressee im Noadostn in de Bandasee und im Sidostn in de Timorsee. De Sawusee buidt de Sidwesteckn vom Korajndreieck und hia mid de Stroßn vo Ombai und Wetar des neadli vo da Insl Timor glengne Fraunmeea ("Tasi Feto").
Eihgrohmt werd de Sawusee vo de Insln Flores im Noadn, Timor im Ostn, de Sawuinsln mid Sawu im Sidn und Sumba im Westn. De greßte Stod on da Sawusee is des indonesische Kupang af da Insl Timor mid 335.000 Eihwohna.
De Sawusee is bis zu 3500 Metea tiaf.
Stroß vo Ombai

De Stroß vo Ombai (dt.: Straße von Ombai, aa: Stroß vo Malua, dt.: Straße von Malua) is a Meeaenge in de Kloane Sundainsln. Se trennd de Insl Alor (ehmois: "Ombai") im Noadwestn vo de Insln: Timor im Sidn und Atauro und Wetar im Ostn. Neadli liegd de Bandasee, im Westn de Sawusee. On da Noadgstod vo Osttimor zweigd in estlicha Richtung de Stroß vo Wetar ob.
Scho fimf Kilometa vo da Noadgstod vo Timor entfeand foid da Meearesgrund af a Tiaf vo 1000 m ob. Weahnd'm Koidn Kriag hom dohea amerikanische Atom-U-Boote unentdeckt de Stroß vo Ombai und Wetar passian kenna.
Gleitfuge

Gleitfuge (Pl.: Gleitfugn, aa Gleitflächn bzw. Gleitebenen gnennt), is a Begriff aus da Geologie. Es san Schichtn unta da Eadobafläch (in uma 0,5–200 m Tiafn) mid gringam Reibungswidastond wia in de umgemdn Schichtn. Wenn da Reibungswidastond kloana werd wia de Gravitationskräfte vo de driwa liegadn Gstoa- und Eadmassn, donn kenna Gleitfugn as Rutschn vo Häng oda Grundbrich auslösn. Des ko beginstigt wean duach Eihdringa vo Wossa in de Gleitfuge bei stoake Rengperiodn und bei ostehndm Grundwossa.
Bodnbelog

Bodnbelog (dt.: Bodenbelag) is da Nutzbelog van Fuaßbodn vo om Gebaide.
Eihteiung.
Boenbeläg lossn se eihtein in "Textile Beläg (Teppichbodn, Sponnteppich)" und "ned textile Beläg". Klassische higlegde Teppiche gejtn ned ois Bodnbelog, do se ned baufest san, sondan ois noamois Mobiliar.
Textile Beläg noch'm Materioi:
Ned-textile Beläg:
Aa is a Eihteiung noch da Beospruchungsklass megli.
Zumpano

Zumpano is a Ort in da Provinz Cosenza in da italienischn Region Kalabrien mid Eihwohna (Stond: ).
Geografie.
Zumpano liegt 8 km estli vo Cosenza. De Nochboagmoana san: Cosenza, Lappano, Rende, Rovito und San Pietro in Guarano.
Mbuji-Mayi

Mbuji-Mayi (bis 1966 Bakwanga) is a Stod in da Demokratischn Republik Kongo. Se is de Haptstod vo da Provinz Kasaï-Oriental und hod uma 2.000.000 Eihwohna (Stond: 1. Jenna 2015).
Geografie.
De Stod liegd in da sidlichn Landesmiddn om Fluss Bushimaie.
Gschicht.
De Stod is noch 1910 ois Bakwanga vo de bejgischn Kolonioiherrn ois Diamantnfeadastazion grindd worn.
Noch da Uobbhengigkeit vom Kongo im Juni 1960 woa Bakwanga bis Dezemba 1961 Haptstod vo da obtrinnign Provinz Sid-Kasai. In da Foigezeid is de Stod duach Zuawondarunga vo de Luba rosch ogwoxn. 1966 is de Stod im Rohma da vo'm Diktatoa Mobutu Sese Seko ins Weak gsetzdn „Afrikanisiarung“ in „Mbuji-Mayi“ umbnennd worn.
De jingste Vagongaheit is vo Ausbeitung van Reichtum vo dera Stod und van Elend vo de Eihwohna prägd. De Menschn profitian kaum van Diamantnobbau duach de Societé minière de Bakwanga (MIBA). Seit 1993 gibd's in da Region Vasoagungsprobleme vo de Shaba-Flichtling.
Wiatschoft.
De Region um de Stod guid ois wejdweit bedeitnds Diamantnfeadagebiet.
Religion.
Mbuji-Mayi is Siez van Bistum Mbujimayi.
Kasaï-Oriental

Kasaï-Oriental is a Provinz in da Demokratischn Republik Kongo. Haptort vo Kasaï-Oriental is de Stod Mbuji-Mayi.
Geografie.
Kasaï-Oriental liegd im sidlichn Zentrum van Land und grenzd: im Noadostn on Sankuru, im Ostn und Sidn on Lomami und im Westn on Kasaï-Central.
Gschicht.
As Gebiet vo da heiting Provinz Kasaï-Oriental hod zu ana bedeitnd gressan Provinz mid gleichn Nam ghead. De Provinz hod duach a 2005 bschlossne Vawoitungsrefoam in drei neie Provinzn afteid wean soin. Diese Territorioirefoam is z'eascht vaschom und im Jenna 2011 duach a Vafossungsendarung vo President Joseph Kabila obgsogd worn. Olladings is de Neigliedarung 2015 doch umgsetzd und domid große Tei vo da ehemoling Provinz obtrennd worn.
Kasaï-Central

Kasaï-Central is a Provinz in da Demokratischn Republik Kongo. De Haptstod vo da Provinz is de Groußstod Kananga.
Geografie.
De Provinz liegt im sidlichn Zentrum vom Lond und grenzt im Noadostan on: Sankuru, im Ostn on Kasaï-Oriental und Lomami, im Siden on Lualaba, im Sidwestn on Angola und im Westn on Kasaï.
Gschicht.
As Gebiet vo da heiting Provinz Kasaï-Central, aa „Lulua“ gnannt, hod seit da Unobhengigkeit vo da DR Kongo zu vaschiedna Provinzn ghead. Bis 1962 woa's, zam mid'm heiting Kasaï, Kasaï-Oriental, Lomami und Sankuru Tei vo ana greßan Provinz, de an Nama „Kasai“ trong hod, vo 1962 bis 1966 woa's Tei vo Luluabourg und ob 1966 hod's zu Kasai-Occidental ghead.
A 2005 bschlossne Vawoitungsrefoam hod voagseng, am Distrikt Lulua an Provinzstatus zu eatein. Se is jedoch ned umgsetzt worn und im Jenna 2011 duach a Vafossungsendarung vom President Joseph Kabila obgsogt worn. Olladings is de Neigliedarung 2015 doch umgsetzt und Kasaï-Occidental in zwoa neie Provinzn afteit worn: Kasaï und Kasaï-Central.
Erwin Schneider (Politika)

Erwin Schneider (* 11. Mai 1961 in Hölzling) is a deitscha Politika (CSU). Ea is seit 2000 Londrod im Landkroas Oidäding.
Lem.
Noch sei'm Abitua hod Schneider a landwiatschoftliche Leah gmocht. Ea hod Agrarwissnschoftn on da TU Minga studiat und woa donoch Referent beim Bayerischn Bauanvabond und Gschäftsfiahra beim Oabatgebavabond Land- und Forstwiatschoft. Seit 2009 is'a im Vawoitungsrod vo da Spoakasse Oidäding-Mühldoaf.
Politik.
1980 is Schneider in de CSU eihtretn, wo ea z'nechst kroas- und Beziaksvoastondsmitglied woa. 1990 is'a eahnomtlicha Buagamoasta vo da Gmoa Pleiskirchen und Kroasrod in Oidäding worn. Vo 1994 bis 2000 woa ea Mitglied vom Bayerischn Londdog. Nochdem ea 2000 zum Londrod vom Landkroas Oidäding gwejt worn is, hod'a sein Londdogsmandat niedaglegt.
Kriagsflagge

Kriagsflagge (Pl.: Kriagsflaggn, dt.: Kriegsflagge(n)) nennt ma de Veasion vo ana Nationoiflagge, de vo de Streitkräfte vawendt werd. Ma untascheidt zwischn da "Militeaflagge", de vo de Londstreitkräfte oda'm gsomtn Militea vawendt werd, und da "Seekriagsflagge", da Flagge vo da Marine.
De Kriagsflagge dieant bei de Streitkräfte ois Symboi vom Stoot. Ned zu vawexln is'se mid Flaggn, de de Streitkräfte oda Teistreitkräfte ois Organisation symboiisian. Dean Gebrauch easetzt ned de Nationoiflagge.
Beispui:
Dame Grand Cross

Da Begriff Dame Grand Cross bezeichnt, in Analogie zum männlichn Knight Grand Cross, im englischn Sprochgebrauch de hechste Klass vo am drei- bzw. fimfstuafign stootlichn Vadianstoadn mid de Obstuafunga Dame Grand Cross (GBE), Dame Commander (DBE), Commander (CBE), Officer (OBE), Member (MBE), sofean a Wei domid auszeichnt werd.
Fia britische Stootsbiagarinna is bei de owastn beidn Stuafn de Eahebung in an persenlichn Adlsstond vabundn und brechtigt sei Trägarin as Adlsprädikat „Dame“ ois Präfix voa'm Voanam z trong. Da Vadianstoadn existiat z. B. bei foingdn Rittaoadn vom Vaeinigtn Kinireich:
Knight Grand Cross

Da Begriff Knight Grand Cross bezeichnt im englischn Sprochgebrauch de hechste Klass vo am drei- bzw. fimfstuafign stootlichn Vadianstoadn, sofean a Mo domid auszeichnt werd. Fia britische Stootsbiaga is domid de Eahebung in an persenlichn Adlsstond vabundn. In diesm Foi werd's Prädikat Sir am Nama voaogstejt. Bei Fraun hoaßt de entsprechnde Stuaf Dame Grand Cross.
De Obkiazung, de aa'm Nama hizuagfuigt werd (post-nominoi), lautt z. B. GBE fia "Knight Grand Cross" bzw. "Dame Grand Cross" of the Order of the British Empire.
Se existiat z. B. bei foingdn Oadn und Eahnzeichn vom Rittaoadn vom Vaeinigtn Kinireich:
Menopause (Zeidschrift)

Menopause is a wissnschoftliche Fochzeidschrift, de vom Lippincott Williams&amp;Wilkins-Valog vaeffntlicht werd. De Zeidschrift is as offizieje Publikationsoagan vo da "North American Menopause Society" und eascheint deazeid mid zwejf Ausgom im Joar. Es wean Oabatn vaeffntlicht, de se mid de vaschiedne Aspektn vo Menopause bschefting.
Da Impact Factor is im Joar 2014 bei 3,362 gleng. Noch da Statistik vom ISI Web of Knowledge werd's Journaj mid diesm Impact Factor in da Kategorie "Gebuatshuif und Gynäkologie" an zehnta Stej vo 79 Zeidschriftn gfiaht.
Francis Kalist

Francis Kalist (* 23. Novemba 1957 in Ritapuram, Tamil Nadu, Indien) is Bischof vo Bistum Meerut.
Lem.
Francis Kalist hod am 30. Dezemba 1982 as Sakrament vo da Priestaweihe empfonga.
Om 3. Dezemba 2008 hod'n Popst Benedikt XVI. zum Bischof vom Bistum Meerut eanennt. Da emeritiate Bischof vom Bistum Meerut, Patrick Nair, hod iahm am 8. Feba 2009 de Bischofsweihe gspendt; Midkonsekratoan woan da Erzbischof vom Agra, Albert D’Souza, und da Bischof vo da Eparchie Bijnor, Gratian Mundadan CMI.
In persona Christi

in persona Christi is a Fochbegriff aus da obndländischn Sakramentntheologie und hoaßt so vui wia: "on da Stej Christi".
Ea tritt in da remisch-katholischn Theologie (Kiachnrecht, Dogmatik) und in de Bekenntnisschriftn vo da evangelisch-lutherischn Kiach af. Domid is gmoant, doss da eingtliche Voiziaga vo ana gottesdienstlichn Hondlung ned dea is, den ma siagt und heat, sondan Kristus. Zum Beispui: Imma wenn jemond tafft, tafft in Woahheit Kristus sejbst.
Foigerunga.
Aus diesm Grundsotz wean vaschiedne Foigerunga zong, de teis unbestrittn san, teis – aa im katholischn Raum – da Diskussion untalieng. So unta ondam:
Diese Iwalegunga wean voa'm Hintagrund vo da Iwazeigung ogstejt, doss Kristus imma in seina gonzn Kiach und bsondas in iahrn gottesdienstlichn Vasommlunga gengweatig is, und weita, doss jeda Krist in seina Tauf „Kristus ozong hod“ , foigli aa de Foaml vom Cyprian guit: "Christianus oida Kristus" („da Krist is a ondana Kristus“).
Epitrit

Epitrit (aa: Epitritos, Epitritus; "epitritos" „a Gonzes und a Driddl enthoitnd“; ) is in da antikn Veasleah a Veasfuaß, in dem a kuaze Suibe drei longe Suibn gengiwasteht. Megliche Onordnunga im Schema san entsprechnd da Position da kuazn Sui////be:
De 4 Variantn san scho in da Listn mid Veasfiaß vom Dionysios Thrax enthoitn.
Da alexandrinische Grammatika Hephaistion gibt in seina Afzejung vo Veasfiaß no zuasätzliche Nama fia de Variantn o, nämli Karikos (Epitrit 2), Podios (Epitrit 3) und Monogenes (Epitrit 4).
Vease in dena se daktylische und epitritische Fiaß obwexln, wean mid am vo August Rossbach und Rudolf Westphal eihgfiahtn Begriff ois Daktyloepitrit bezeichnt.
Skjern Kommune

Skjern Kommune woa bis Dezemba 2006 a dänische Kommune im domolign Ringkjøbing Amt in Jütland. Seit Jenna 2007 is se mid de Gmoana Holmsland, Ringkøbing, Videbæk und Egvad zua Ringkøbing-Skjern Kommune zamgschlossn.
Skjern Kommune is im Zug vo da Vawoitungsrefoam vo 1970 entstondn und hod foingde Sogn umfosst:
Fujiwara no Yorinaga

Fujiwara no Yorinaga (jap. ; * 1120; † 11. August 1156) hod aus da eihflussreichn Famij Fujiwara gstommt und de eihflussreiche Position vo am „Minista zua Linkn“ (Sadaijin) ghod.
Yorinaga woa ana vo de Akteure in da Hōgen-Rebejion. Ea is noch da Niedalog vo seina Seite af da Flucht noch Uji umbrocht worn.
Aprigliano

Aprigliano is a Gmoa in da Provinz Cosenza in da italienischn Region Kalabrien mid Eihwohna (Stond: ).
Aprigliano liegt 14 km sidestli vo Cosenza.
De Nochboagmoana san: Cellara, Cosenza, Figline Vegliaturo, Parenti, Pedace, Piane Crati, Pietrafitta, Rogliano, San Giovanni in Fiore, Santo Stefano di Rogliano und Taverna (CZ).
Im Netz.
Offizielle Seite der Gemeinde
Provinz Cosenza

De Provinz Cosenza (italienisch: Provincia di Cosenza) is oane vo de fimf Provinzn vo da italienischn Region Kalabrien. De Haptstod is Cosenza. De Provinz hod Eihwohna (Stond: ) in 155 Gmoana af ana Fläch vo 6649 96km².
De gressdn Gmoana.
De Listn vo de Gmoana in Kalabrien beinhoidd olle Gmoana vo da Provinz mid Eihwohnazoihn.
Sersale

Sersale is a Gmoa mid Eihwohna (Stond: ) in da italienischn Provinz Catanzaro, Region Kalabrien.
As Gebiet vo da Gmoa liegt af ana Häh vo 740 m iwa'm Meearesspiagl und umfosst a Fläch vo 53 km². 
De Nochboagmoana san Cerva, Cropani, Magisano, Petronà, Sellia Marina und Zagarise. Sersale liegt 40 km noadestli vo Catanzaro.
Maurice Mac-Nab

Maurice Mac-Nab (* 4. Jenna 1856 in Vierzon; † Dezemba 1889 in Paris) woa a franzesischa Schriftsteja und Senga (Chansonnier).
Ea hod sei „Reklame-Chansons“ im bekonntn Parisa Cabaret "Le Chat Noir" voatrong. Ea woa da uaspringliche Schepfa vom Genre.
Marine Biological Laboratory

As Marine Biological Laboratory (MBL, de: "Meearesbiologischs Laboratorium") is a berihmts Foaschungsinstitut in Woods Hole, Massachusetts. Ea is ned vabundn mid'm emfois in Woods Hole befindlichn Woods Hole Oceanographic Institution.
As Meearesbiologische Laboratorium Woods Hole is 1888 grindt worn; es is des ejdaste private Foaschungsinstitut in de USA.
Humorist

A Humorist is a Kinstla, beispuisweis a Autor, wejcha in seine Weake Inhoite humoristisch bschreibd beziahungsweis obhondld. Aa wean Voatrogskinstla wia Komika, de spaßige Sketche eazejn oda spuin, ois Humoristn bezeichnd. In da DDR woa "Humorist" a offizieje Beruafsbezeichnung.
United States Golf Association

De United States Golf Association (USGA) is am 22. Dezemba 1894 grindt worn und is seitdem de reglnde Organisation vom Goifspoat in de Lända USA und Mexiko.
De USGA oabat, zam mid'm The Royal and Ancient Golf Club of St Andrews, peamanent on de Goifregln, vaostoit 13 nationoie Tuaniere jearhli, kontrojiat Goifplätz und untastitzt Initiativn und Programme rund um Goif in de USA.
Wengerter

Wengerter is a deitscha Famijnama, dea voa oimm in Untafrankn vabroat is.
Heakunft und Bedeitung.
Wengerter kummt vo Wengert und bedeit Weingärtner. Schau dozua: "Winza".
De pfäjzische Entsprechung Wingerter findt ma in Deitschland haifiga.
Hughes-Medaille

De Hughes-Medaille, bnennt noch David Edward Hughes, is oane vo da Royal Society valiehane Auszeichnung fia originäre Entdeckunga af'm Gebiet vo da Physik, insbsondare af'm Gebiet vom Elektromagnetismus und seina Owendunga. Da Preis bsteht aus ana vagoidetn Süwamedaille und is (Stond: 2015) mid am Preisgejd vo 2000 Pfund Sterling dotiat. Seit 2011 werd se nua no in ungrodn Joarn vagem.
Materioiobjekt und Formoiobjekt

De Begriffe Materioiobjekt (dt: Materialobjekt, (lat.: "obiectum materiale") und Formoiobjekt, (dt.: Formalobjekt, lat.: "obiectum formale") genga af de Eakenntnis- und Wissnschoftstheorie vo da Scholastik zruck. Weahnd as Materioiobjekt „as Objekt oda de Gsomtheit vo olle Objekte, af de de Eakenntnis grichdd is“, bezeichnd, wead unta Formoiobjekt de „spezieje Hisicht, unta dea de betreffndn Gengständ untasuachd wean“, vastondn.
Beide Begriffe spuin fia de Definizion vo Wissnschoftn a Roij. Weahnd dessejbe Materioiobjekt vo meahran Wissnschoftn eafoaschd wean ko, is da spezieje Aspekt oda's Formoiobjekt moßgemd fia de Obgrenzung vo ana Wissnschoft geng a ondare, de se eventuej af desejben konkretn Sochvahoite beziang ko.
In da scholastischn Tradizion wead de Philosophie mid Huif dera Begriffsuntascheidung vo de Oanzlwissnschoftn af zwoaralei Weis obgrenzd. 
Hisichtli vo iahn Materioiobjekt untascheidd sa se vo de Oanzlwissnschoftn doduach, doss diese jeweis on spezifiziadn Gengstondsbereich untasuachn, weahnd de Philosophie se ned af a obgrenzds Gebiet bschränke, wei fia se ollas ois Gengstond in Frog kemma dad. Hisichtli vom Formoiobjekt dogeng untascheide se de Philosophie duach iahre universoie Frogericksicht. Ois soiche wead oft in da Tradizion vom Aristoteles as Seiande ois Seiands ogem, oiso des, wos'm Seiandn ois soichm zuakimmd.
Obsperrbauweak

A Obsperrbauweak (dt.: Absperrbauwerk) is ois Tei vo ana Stauolog a vo Menschn gschoffns Bauweak, des z'meisd im Laff vo Fliassgwassa earichdd wead, um on Stausää entstähn z' lossn.
Obsperrbauweake gibd's ba Toisperrn in Foam vo om Staudomm oda ana Staumaua, on Staustuafn und on Weahn.
Arrondissement Épinal

As Arrondissement Épinal is a Vawoitungseihheit van Département: Vosges in da franzesischn Region Grand Est (bis zan End 2015 Lothringen). Prefektua is Épinal.
Es bstähd aus 15 Kantone und 236 Gmoana.
Gmoana.
De Gmoana van Arrondissement Épinal san:
Ehemoiige Gmoana seit da landesweitn Neioadnung vo de Kantone.
bis 2016:
Bains-les-Bains, Harsault, Hautmougey 
bis 2015:
Girmont, Oncourt, Thaon-les-Vosges 
Neioadnung vo de Arrondissements 2019.
Duach de Neioadnung vo de Arrondissements im Joar 2019 is de Fläch vo de 32 Gmoana: Ambacourt, Baudricourt, Biécourt, Blémerey, Boulaincourt, Chauffecourt, Chef-Haut, Dombasle-en-Xaintois, Domvallier, Frenelle-la-Grande, Frenelle-la-Petite, Hymont, Juvaincourt, Madecourt, Mattaincourt, Mazirot, Mirecourt, Oëlleville, Pierrefitte, Poussay, Puzieux, Ramecourt, Rancourt, Remicourt, Repel, Rouvres-en-Xaintois, Saint-Prancher, Thiraucourt, Totainville, Valleroy-aux-Saules, Villers und Vroville aus dem Arrondissement Neufchâteau sowia de Fläch vo de 7 Gmoana: Belmont-sur-Buttant, Brouvelieures, Domfaing, Fremifontaine, Herpelmont, Jussarupt und Vervezelle aus'm Arrondissement Saint-Dié-des-Vosges om Arrondissement Épinal zuagwiesn worn.
Dofia hom aus'm Arrondissement Épinal de Fläch vo de 15 Gmoana: Basse-sur-le-Rupt, Cornimont, Cleurie, Gerbamont, La Bresse, La Forge, Le Syndicat, Le Tholy, Rochesson, Sapois, Saulxures-sur-Moselotte, Tendon, Thiéfosse, Vagney und Ventron zan Arrondissement Saint-Dié-des-Vosges und de Fläch vo de zwoa Gmoana: Grandrupt-de-Bains und Vioménil zan Arrondissement Neufchâteau gwexld.
Coubron

Coubron is a franzesische Stod im Ostn vo Paris, uma 18 km vom Stodzentrum entfeant. Se gheat zum Département Seine-Saint-Denis und hod Eihwohna (Stond: ). De Eihwohna wean "Coubronnais" gnennt.
Vakeah.
Coubron hod koan Bohnonschluss. Da nexte Bohhof is Vert-Galant on da RER-Linie B in Villepinte.
Partnagmoan.
Partnagmoa is Berkheim im Landkroas Biberach in Bodn-Wiattmbeag.
Kanton Montmorency

Da Kanton Montmorency is a franzesische Vawoitungseihheit (Kanton) in de Arrondissements Pontoise und Sarcelles im Département Val-d’Oise und in da Region Île-de-France; sei Haptort is Montmorency. Vatreta im Generoirod vom Département woa vo 1985 bis 2011 François Longchambon (UMP). Iahm is Michèle Berthy (emfois UMP) gfoigt.
Gmoana.
Zum Kanton Montmorency ghean seit da londesweitn Neiordnung vo de Kantone 2015 de foingdn 6 Gmoana:
Bis zua Neiordnung hod da Kanton Montmorency aus de 2 Gmoana Groslay und Montmorency bstondn. Sei Zuaschnitt hod ana Fläch vo 8,31 km2 bstondn.
Heastejamarke

Ois Heastejamarke, Pl.: Heastejamarkn, (dt.: Herstellermarke(n), aa: Fabrikmarke) wean de Markn bezeichnd, unta dena Heasteja iahre Marknartikl gengiwa'm Endkundn präsendian.
Heastejamarkn stehn in Konkurrenz zu de Handlsmarkn. Im Gengsotz zu dena vauasochd da Hersteja sei Marke unobhängig vo de Vatriebskanäj za Posizionian. Dozua nutzd'a Weabung und Untanehmenskommunikazion. Vuifoch steiad da Heasteja aa de Präsentazion vo seina Marke in de Vatriebskanäj bis hi zua Regoipfleg ban Oanzlhandl.
Heastejamarkn kenna unta Dochmarkn zammgfossd sei.
Listn vo de städtischn Denkmoireseavate in Tschechien

De Listn vo de städtischn Denkmoireseavate in Tschechien (dt.: Liste der städtischen Denkmalreservate in Tschechien) beinhoit 40 Städt, dean Oidstodkeane ois städtische Denkmoireseavate ausgwiesn san.. Alloa im Praga Denkmoireseavat befindn se 1330 Objekte, in Brno (Brünn) und Olomouc (Olmütz) san's jeweis meahrane 100 Objekte. De Ongobn basian af da Listn.
De Afnohm in de Denkmoilistn is in de Joarn 1952 bis 1992 eafoigt.
Kroas Satu Mare

Satu Mare is a rumänischa Kroas ("Județ") mid da Kroashaptstod Satu Mare. Sei gengige Obkiazung und's Kfz-Kennzoachn is gleich SM.
Da Kroas Satu Mare grenzd im Noadn on de Ukraine, im Ostn on an Kroas Maramureș, im Sidn on de Kroas Bihor und Sălaj, und weida im Westn on an Kroas Sălaj und aa on Ungarn.
Demografie.
Bei da Voikszejung 2002 hod da Kroas 367.281 Eihwohna und a Bevejkarungsdichtn vo 84 Eihwohna pro km² ghod. Es san 216.085 Rumäna, 129.258 Ungarn, 13.478 Roma, 6417 Deitsche (meisd Sathmarer Schwobm) und 1556 Ukraina zejd worn.
2011 hod da Kroas Satu Mare 344.360 Eihwohna, somid a Bevejkarungsdichtn vo 78 Eihwohna pro km² ghod.
Geografie.
Da Kroas hod a Gsomtfläch vo 4418 km², des entsprichd 1,85 % vo da Fläch vo Rumänien. Iwa'n Hutaposs is'a mid'm Kroas Maramureș vabundn.
Städt und Gmoana.
Da Kroas Satu Mare bstähd aus offiziej 234 Ortschoftn. Dovo hom 6 an Status vo ana Stod, 58 den vo ana Gmoa. De ibring san administrativ de Städt und Gmoana zuageoadnd.
Marvejols

Marvejols (okzit.: Maruèjols) is a Stod in Frankreich in da Region Okzitanien im Département Lozère.
De Stod liegt am Ufa vom Fluss Colagne und hod Eihwohna (Stond: ) af ana Fläche vo 12,45 km².
Marvejols hod 2000 an Eiropapreis fia sei Leistunga zua Feadarung vom eiropäischn Gedonkn eahoitn.
Mühle in Unterlaa

De oide Mühle in Unterlaa aa Hofmühle g'hass'n, is a untaschlåchtiche Mühl'n neb'n an Liesingbåch. Se liegt im 10. Weana Beziak Favoritn und zwoa im Beziaksteu Unterlaa und håt de Konskripteaunsnumma 32. Direkt geg'nüwa in da Klederinger Stråß'n 169 is da Prentlhof, mit dem de Mühl' owa kan Z'saummanhaung håt. De Mühl'
steht unta Denkmoischutz.
G'schicht'.
De Reih' von de Besitza is von 1436 bis heit beinåh' lück'nlos feststöiboa, von de Maltesa-Ritta aug'faungt. 1893 is de Mühl' duach a Valåss'nschåft in Besitz von da Famüle Kronberger und Frank kumma, de wo in Oberlaa a Fleischhauarei und a Bäckarei b'sess'n hau'm. De zwaa Ehepoa hau'm de Mühl' mitsaumt'n Wåssarecht füa'n Liesingbåch kauft. Daneb'n san in zwaa Teich' im Winta'r a Eisprodukteaun g'füaht wua'n; de Eisklötz san in an Eishaus g'lågat g'wes'n, des wås an Aufzug g'håbt håt, dea wo z'eascht mit Wåssakråft, daunn seit 1935 mit an Elektromotoa betrieb'n wua'n is. Füa'n Eisvakauf håt's a Brück'nwaag' geb'n.
Z'weg' de heftich'n Hochwåssa vom Liesingbåch san de Mühl', da Mühlbåch und de Eisteich' imma wieda beschädicht wua'n und drum håt's recht oft große Reparatua'n geb'n. Bis 1935 woa's mit Wåssa in Betrieb, daunn no bis 1957 elektrisch. Da oide Mühlbåch is bis 1937 füa de Eisprodukteaun vawendt wua'n, des wo no heut zum sehg'n is. Da Mühlbåch - owa ohne Wåssa - is aa no in seine oid'n G'stoit vuahaund'n.
Seit 1949 woa'r a Kronberger-Enkelin, de Magdalena Haspel, Besitzarin von dem Bau und jetzt'n san's de Kinda. Seit rund 120 Jahrl'n is de Mühl' im Famülienbesitz.
Aundare Mühl'en aum Liesingbåch.
De Dachler-Mühl'n in Rothneusiedl (heitiche Adress Liesingbachstraße 230) håt von 1732 bis 1972 exesitiat. De Besitza, de Famüle Dachler, hau'm aussadem de Wiesmühl' bei Niederhollabrunn, de Teif'lsmühl' in Siebenhirten, de Lampelmühl in Vösendorf, de Hofmühl' in Perchtoldsdorf, und de Mühl' in Leopoldsdorf betrieb'n.
De Oberlaaer Mühl', aa „Andersmühl'“ g'hass'n (heutiche Adress Hintere Liesingbachstraße 14–16), håt's scho seit'n Mitt'loita geb'n, se woa'r im 17. Jahrhundert bei da Grundherrschåft Rothneusiedl und bis 1910 in Betrieb. Se woa net direkt aun da Liesing, sundan aum Rothneusiedler Mühlbåch.
Supur

Supur ( []) is a Gmoa im Kroas Satu Mare in Rumänien. Gmoasiez is Supuru der Jos. De Gmoa hod 2011 4231 Einwohner ghod.
De Gmoa bstähd aus de Deafa: Dobra, Giorocuta, Hurezu Mare, Racova, Sechereșa, Supuru der Jos und Supuru de Sus.
Methodologie

De Methodologie ( etwa ‚Leah iwa de Voagengsweis‘) is de Leah vo de "wissnschoftlichn Methodn".
Gfrogt werd hia noch de Kriterien dofia, wejche Methode fia a bstimmte Oart vo da Owendung geeignt is, worum a bstimmte Methode ogwendt wean muass oda ogwendt werd und koa ondane. Vastendnisfrong zum methodischn Weg wean hia gekleat. De Methodologie is demnoch a Metawissnschoft und somid a Teidisziplin vo da Wissnschoftstheorie. Demgengiwa bezeichnt "Methodik" as Methodnwissn vom Praktika oda vom Wissnschoftla.